ବାଲେଶ୍ୱର, ଅକ୍ଟୋବର ୧୪ (ଲୋକାଲ ୱାୟାର) : ବାଲେଶ୍ୱର ଜିଲ୍ଳା ଡିଗିରିବାହୀ ଛକ ନିକଟରେ ବୁଧବାର ସକାଳେ ଏକ ବସ୍ ଧାନ ବିଲ ଭିତରେ ଓଲଟି ପଡ଼ିଥିବା ବେଳେ ୫ ଜଣ ଆହତ ହୋଇଛନ୍ତି ବୋଲି ସ୍ଥାନୀୟ ପୁଲିସ କହିଛି ।
ପୁଲିସ ସୂଚନା ଅନୁସାରେ, ୨୦ ଜଣ ଯାତ୍ରୀଙ୍କୁ ନେଇ ବସ୍ଟି କଷଫଳରୁ ବାଲେଶ୍ୱର ଆସୁଥିବା ବେଳେ ଭାରସାମ୍ୟ ହରାଇ ରାସ୍ତା କଡ଼ରେ ଥିବା ଧାନ ବିଲକୁ ଓଲଟି ପଡିଥିଲା ।
ଘଟଣାରେ ଆହତ ହୋଇଥିବା ୫ ଜଣଙ୍କ ମଧ୍ୟରୁ ଜଣେ ଗର୍ଭବତୀ ମଧ୍ୟ ଅଛନ୍ତି । ସମସ୍ତଙ୍କୁ ନିକଟସ୍ଥ ହସ୍ପିଟାଲରେ ଭର୍ତ୍ତି କରାଯାଇଛି ।
